"Departamentul pentru Monitorizarea Investiţiilor în Infrastructură a avut activitate intensă în ultima perioadă şi mă bucur să anunţ că s-au făcut progrese importante în mai multe proiecte pe care le avem în derulare. Astfel, pe Autostrada Sibiu - Piteşti, secţiunea 1, Sibiu - Boiţa, a fost emisă decizia de expropriere a imobilelor şi au fost asigurate sumele pentru plata despăgubirilor către proprietari. Pentru secţiunea 3, Cornetu - Tigveni, estimăm că la sfârşitul acestei luni va fi gata documentaţia de atribuire a contractului. De asemenea, la sfârşitul lunii august, au fost depuse 10 oferte pentru atribuirea contractului de proiectare şi execuţie a tronsonului Tigveni - Curtea de Argeş. De asemenea, la sfârşitul lunii august au fost depuse 10 oferte pentru atribuirea contractului de proiectare şi execuţie a tronsonului Tigveni - Curtea de Argeş", a declarat Viorica Dăncilă, marţi, la începutul şedinţei de Guvern.

Turcii de la Alsim Alarko vor construi şi lotul 1 din Autostrada de Centură Bucureşti Sud.

Premierul a adăugat că, de asemenea, pentru un alt proiect important - autostrada de centură Bucureşti Sud - există ''în prezent contractare pe toate tronsoanele".

"Lucrurile s-au mişcat repede şi la finalul lunii august a fost semnat contractul de proiectare şi execuţie pentru lotul I al centurii Bucureşti Sud, iar săptămâna următoare se va putea emite ordinul de începere a lucrărilor. Progrese importante s-au făcut şi pe drumul expres Craiova - Piteşti, au fost emise autorizaţiile de construire pentru tronsoanele 1 şi 2, iar pentru tronsonul 2 deja a fost stabilită data începerii lucrărilor pentru 24 septembrie. În ceea ce priveşte autostrada Ploieşti - Braşov, după cum ştiţi, la finalul lunii trecute am modificat cadrul legal pentru includerea proiectelor de investiţii în domeniul obiectivelor de interes strategic naţional. În prezent, este pe circuitul de avizare legislaţia secundară prin aplicarea căreia putem finanţa de la bugetul de stat aceste proiecte", a precizat Dăncilă.

Premierul s-a referit şi la progresele înregistrate în ceea ce priveşte realizarea podului rutier peste Dunăre, la Brăila, care a primit decizie favorabilă de finanţare din fonduri europene, fiind stabilite costuri eligibile totale de peste 427 milioane de euro prin Programul Operaţional Infrastructură Mare.

"S-au făcut paşi importanţi în ceea ce priveşte proiectul de investiţii clinica 'Dr. Grozovici' de a cărui realizare în parteneriat public privat sunt interesaţi trei investitori. Ofertele au fost deschise luna trecută şi în zilele următoare vor fi anunţaţi ofertanţii admişi. Aşa cum am mai spus, ne dorim un ritm mai rapid al implementării proiectelor de infrastructură, iar modificările legislative pe care le facem ne permit să urgentăm lucrările pe care românii le aşteaptă de foarte mult timp ", a mai afirmat Dăncilă.

loading...